ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
அரசமைப்பின் உருவாக்கம்: மின்னணு-புகைப்பட கண்காட்சி தொடக்கம்
நாடு சுதந்திரம் அடைந்து 75 ஆண்டுகள் ஆவதை குறிக்கும் வகையில் கொண்டாடப்பட்டு வரும் விடுதலையின் அம்ரித் மகோத்சவத்தின் ஒரு பகுதியாக, விடுதலை போராட்டத்தின் பல்வேறு அம்சங்களை எடுத்துரைக்கும் மின்னணு-புகைப்பட கண்காட்சிகளை தகவல் மற்றும் ஒலிபரப்பு அமைச்சகம் வருடம் முழுக்க நடத்தவுள்ளது. இதன் முதல் பகுதியான ‘அரசமைப்பின் உருவாக்கம்’ எனும் காணொலி கண்காட்சி புதுதில்லியில் இன்று திறந்து வைக்கப்பட்டது.
முப்பது அரிய படங்களுடன் கூடிய இந்த கண்காட்சி அரசமைப்பு உருவான விதத்தை காட்சிப் படுத்துகிறது. அகில இந்திய வானொலி மற்றும் திரைப்பட பிரிவில் இருந்து பெறப்பட்ட காணொலிகள் மற்றும் உரைகளின் இணைப்புகளையும் கண்காட்சி வழங்குகிறது.
அரசமைப்பு சபையின் உருவாக்கம், அரசமைப்பு அமலுக்கு வந்தது, இந்தியாவின் முதல் குடியரசுத் தினம் போன்ற ஒட்டுமொத்த பயணத்தையும் இந்த மின்னணு-கண்காட்சி காட்சிப் படுத்துகிறது.
https://constitution-of-india.in/ எனும் இணைப்பில் இதை காணலாம்.
தகவல் மற்றும் ஒலிபரப்பு அமைச்சகம், பிஓசி, பத்திரிகை தகவல் அலுவலகம், தூர்தர்ஷன், அகில இந்திய வானொலி, தகவல் மற்றும் ஒலிபரப்பு அமைச்சகத்தின் மண்டல அலுவலகங்கள் மற்றும் பல்வேறு அமைச்சங்களின் இணயதளங்களிலும் கண்காட்சிக்கான இணைப்பு கிடைக்கும்.
பல்கலைக்கழகங்கள், கல்லூரிகள் மற்றும் பள்ளிகளுக்கு மண்டல பத்திரிகை தகவல் அலுவலகம்/மண்டல மக்கள் தொடர்பு அலுவலகம் ஆகியவற்றின் மூலமாக இணைப்பு கிடைக்க செய்யப்படும். முகநூல், டிவிட்டர் மற்றும் யூடியூப் போன்ற சமூக வலைதளங்களிலும் இது பிரபலப்படுத்தப்படும்.
இந்த தலைப்பு தொடர்பானவற்றை #AmritMahotsav எனும் ஹேஷ்டாகை பயன்படுத்தி வாசகர்கள் பதிவிடலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749614
பிரதமர் அலுவலகம்
கெவாடியா ஒற்றுமைச் சிலை முன்பாக சர்தார் வல்லபாய் பட்டேலுக்கு பிரதமர் மலர் தூவி மரியாதை செலுத்தினார்
தேசிய ஒற்றுமை தின உறுதிமொழியை அவர் செய்து வைத்தார்
சர்தார் பட்டேலின் பிறந்தநாள் விழாவான இன்று குஜராத் மாநிலம் கெவாடியாவில் உள்ள உலகப் புகழ் பெற்ற ஒற்றுமைச் சிலையின் முன்பாக இந்தியாவின் இரும்பு மனிதர் சர்தார் வல்லபாய் பட்டேலுக்கு பிரதமர் திரு.நரேந்திர மோடி மலர் தூவி மரியாதை செலுத்தினார்.
சர்தார் பட்டேலின் பிறந்தநாள் தேசிய ஒற்றுமை தினமாக கொண்டாடப்படுகிறது.
ஒரே பாரதம், உன்னத பாரதம் என்ற குறிக்கோளை எட்டும் விதமாக நாடு முழுவதும் ஒற்றுமைக்கான ஓட்டத்திற்கு ஏற்பாடு செய்யப்பட்டிருந்தது.
“சர்தார் பட்டேலின் பிறந்தநாளில் அவருக்கு புகழஞ்சலி. நாட்டுக்கு அவரது பங்களிப்பு அளப்பரியது” என்று பிரதமர் கூறினார்.
“அவர் இந்தியாவை ஒன்றுபடுத்திய வல்லவர். விவசாயிகளின் தலைவர், சிறந்த நிர்வாகி, ஏழைகளின் உரிமைகளைப் பாதுகாப்பதில் சமரசத்திற்கு இடம் அளிக்காதவர், சர்தார் பட்டேலின் இணையற்ற பங்களிப்பை நாடு எப்போதும் நினைவில் வைத்திருக்கும்” என்று பிரதமர் தெரிவித்தார்.
பிரதமர் கெவாடியாவில் தேசிய ஒற்றுமை தின உறுதிமொழியை செய்து வைத்தார்.
PIB India
✔@PIB_India
குஜராத் கெவாடியாவில் ஒற்றுமைச் சிலையின் முன்பாக சர்தார் வல்லபாய் பட்டேலுக்கு பிரதமர் மலரஞ்சலி செலுத்தினார்
@narendramodi
#SardarVallabhbhaiPatel #RashtriyaEktaDiwas #RunForUnity #SardarPatel
PIB India
✔@PIB_India
தேசிய ஒற்றுமை தினத்தில் கெவாடியாவில் ஒற்றுமைச் சிலைக்கு முன்பாக திரண்டிருந்த அனைவருக்கும் பிரதமர் தேசிய ஒற்றுமை தின உறுதிமொழி செய்து வைத்தார்.
@narendramodi
#RashtriyaEktaDiwas #SardarPatel #SardarVallabhbhaiPatel #RunForUnity
புதிய மற்றும் புதுப்பிக்கத்தக்க எரிசக்தி அமைச்சகம்
எரிசக்தி மாற்றத்தில் உலகிலேயே இந்தியா முன்னணி வகிக்கிறது: மத்திய மின்சார அமைச்சர்
பாரிஸ் பருவநிலை மாற்ற  உறுதிமொழிகளை நிறைவேற்றுவதிலும், புதுப்பிக்கத்தக்க எரிசக்தி திறனை அதிகரிப்பதிலும் முன்னணியில் உள்ள சில நாடுகளில் ஒன்றாக இந்தியா விளங்குவதாக மத்திய மின்சாரம், புதிய மற்றும் புதுப்பிக்கத்தக்க எரிசக்தி அமைச்சர் திரு ஆர் கே சிங் இன்று கூறினார்.
மத்திய மின்சாரம், புதிய மற்றும் புதுப்பிக்கத்தக்க எரிசக்தி அமைச்சகம், எரிசக்தி, சுற்றுச்சூழல் மற்றும் தண்ணீருக்கான குழு  இணைந்து நடத்திய ‘உலகளாவிய ஹைட்ரஜன் பொருளாதாரத்தை கட்டமைப்பதற்கான பல்முனை அணுகல்’ எனும் இணைய கருத்தரங்கில் சிறப்புரை ஆற்றிய அவர் இவ்வாறு கூறினார்.
எரிசக்தி துறையில் எட்டப்பட்டு வரும் வளர்ச்சியை வைத்து பார்க்கும் போது, இந்தியா தனது உறுதிமொழிகளை குறிப்பிட்ட காலத்தில் அடைவதோடு மட்டுமல்லாமல், அவற்றை தாண்டியும் சாதிக்கும் என்று அவர் கூறினார்.
100 ஜிகாவாட் நிறுவப்பட்ட புதுப்பிக்கத்தக்க எரிசக்தி திறன் எனும் மைல்கல்லை அடைவது பெருமையளிக்கும் விஷயம் என்று குறிப்பிட்ட அமைச்சர், சுத்திகரிப்பு, உரங்கள் மற்றும் எஃகு துறைகளில் பசுமை ஹைட்ரஜன் கொள்முதலுக்கான விதிமுறைகளை வகுக்க அரசு திட்டமிட்டு வருவதாக அவர் கூறினார்.
கனரக போக்குவரத்து துறையில் பசுமை ஹைட்ரஜனின் பயன்பாட்டிற்கான இடைவெளி நிதியுதவி திட்டத்தையும் அரசு திட்டமிட்டு வருகிறது.
எரிசக்தி மாற்றத்தில் சர்வதேச அளவில் முன்னணியில் இருக்கும் நாடுகளான சிலி, டென்மார்க், ஜெர்மனி மற்றும் இங்கிலாந்தை, தொழில்துறை எரிசக்தி மாற்றம் குறித்த ஆலோசனையில் கலந்து கொள்ள இந்தியா அழைப்பு விடுத்தது. இந்த நாடுகளை சேர்ந்த அதிகாரிகள் இன்றைய இணைய கருத்தரங்கில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753214
---
(Visitor Counter : 168
பிரதமர் அலுவலகம்
புற்றுநோயை குணப்படுத்துவதற்கான உள்கட்டமைப்பை வலுப்படுத்தும் முயற்சிகளுக்கு பிரதமர் பாராட்டு
புற்றுநோயைக் குணப்படுத்துவதற்கான உள்கட்டமைப்பை வலுப்படுத்தும் முயற்சிகளுக்கு பிரதமர் திரு நரேந்திர மோடி பாராட்டு தெரிவித்துள்ளார்.
தொழிலாளர் காப்பீட்டுத் திட்டத்தின் 191-வது கூட்டத்தின்போது இந்தியா முழுவதும் உள்ள 30 இ.எஸ்.ஐ.சி மருத்துவமனைகளில் கீமோதெரபி சேவைகள் தொடங்கப்பட்டுள்ளதாக மத்திய தொழிலாளர் மற்றும் வேலைவாய்ப்புத் துறை அமைச்சர் திரு. பூபேந்தர் யாதவ் எக்ஸ் சமூக ஊடக தளத்தில் தெரிவித்தார்.
அதற்கு பதிலளித்து பிரதமர் கூறியிருப்பதாவது:
“புற்றுநோயைக் குணப்படுத்துவதற்கான உள்கட்டமைப்பை வலுப்படுத்தும் பாராட்டுக்குரிய முயற்சி. இது, நாடு முழுவதும் ஏராளமானோருக்கு பயனளிக்கும்.”
பெண்கள் மற்றும் குழந்தை நலன் அமைச்சகம்
ஊட்டச்சத்து குறைபாடு இல்லா இந்தியாவை உருவாக்க நடவடிக்கை: தமிழகத்தில் 22 சதவீத குழந்தைகளும், 12.6 சதவீத பெண்களும் இயல்பான எடையை விட குறைவு.
நாடாளுமன்றத்தின் மாநிலங்களவையில், மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இராணி இன்று எழுத்துபூர்வமாக அளித்த பதிலில் கூறியதாவது:
தேசிய குடும்ப சுகாதார கணக்கெடுப்பின்படி, ஊட்டச்சத்து குறைபாடுடன் கூடிய 5 வயதுக்கு உட்பட்ட குழந்தைகள், 15 வயது முதல் 49 வயதுக்கு உட்பட்ட பெண்களின் விவரம் மாநில வாரியாக கீழ்கண்ட இணைப்பில் கொடுக்கப்பட்டுள்ளன. குழந்தைகள் மற்றும் பெண்களிடம் ஊட்டசத்து குறைபாடு தற்போது குறைந்துள்ளது. 2019-21ம் ஆண்டு வரை எடுக்கப்பட்ட கணக்கெடுப்பில், தமிழகத்தில் 22 சதவீத குழந்தைகளும், 12.6 சதவீத பெண்கள் இயல்பான எடையை விட குறைவாக உள்ளனர்.
கடந்த 2 நிதியாண்டுகளில் ஊட்டசத்து திட்டத்துக்கு ரூ.4 ஆயிரத்து 668 கோடியும், ஒருங்கிணைந்த குழந்தைகள் மேம்பாட்டு சேவை திட்டத்துக்கு  ரூ.26 ஆயிரம் கோடியும் வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1781673
சுற்றுச்சூழல் மற்றும் வனத்துறை அமைச்சகம்
மத்திய சுற்றுச்சூழல், வனம் மற்றும் பருவநிலை மாற்றத்திற்கான இணை அமைச்சராக திரு அஸ்வினி குமார் சௌபே பொறுப்பேற்பு
மத்திய சுற்றுச்சூழல், வனம் மற்றும் பருவநிலை மாற்றத்திற்கான இணை அமைச்சராக திரு அஸ்வினி குமார் சௌபே புதுதில்லியில் இன்று பொறுப்பேற்றுக் கொண்டார். அமைச்சகத்தின் செயலாளர் திரு ஆர் பி குப்தா மற்றும் மூத்த அதிகாரிகள் அமைச்சருக்கு உற்சாக வரவேற்பு அளித்தனர்.
பொறுப்பேற்றுக் கொள்வதற்கு முன்பு, சுற்றுச்சூழல் அமைச்சகத்தின் வளாகத்தில் திரு சௌபே மரக்கன்று ஒன்றை நட்டார்.
பொறுப்பேற்றுக் கொண்ட பிறகு செய்தியாளர்களிடம் பேசிய அமைச்சர், தமக்கு இந்தப் பொறுப்பை வழங்கியதற்காக பிரதமர் திரு நரேந்திர மோடிக்கு நன்றி தெரிவித்தார். கடந்த ஏழு ஆண்டுகளில் முன்பு எப்போதும் இல்லாத வகையிலான பணிகளை சுற்றுச்சூழல் அமைச்சகம் திறம்பட மேற்கொண்டிருப்பதாகவும், வனப்பகுதிகளின் நிலத்தை மேலும் அதிகரிப்பதற்கு முன்னுரிமை அளிக்கப்படும் என்றும் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734756
பிரதமர் அலுவலகம்
இங்கிலாந்து பிரதமருடன் பிரதமரின் சந்திப்பு
பிரதமர் திரு நரேந்திர மோடி, இங்கிலாந்து பிரதமர் திரு ரிஷி சுனக் உடன் இருதரப்பு சந்திப்பை மேற்கொண்டார். புது தில்லியில் ஜி20 உச்சிமாநாட்டிற்கு இடையில், இந்தச் சந்திப்பு நடைபெற்றது. 2022 அக்டோபரில் பிரதமரான பிறகு, பிரதமர் சுனக் இந்தியாவுக்கு வருவது இதுவே முதல் முறை.
பல்வேறு ஜி20 கூட்டங்கள் மற்றும் நிகழ்வுகளில் உயர்மட்ட பங்கேற்பால் குறிக்கப்பட்ட இந்தியாவின் ஜி20 தலைமைத்துவத்தின் போது பிரிட்டனின் ஆதரவிற்கு பிரதமர் தனது பாராட்டுகளைத் தெரிவித்தார்.
குறிப்பாக பொருளாதாரம், பாதுகாப்பு , தொழில்நுட்பம், பசுமை தொழில்நுட்பம் மற்றும் பருவநிலை மாற்றம், சுகாதாரம், போக்குவரத்து ஆகிய துறைகளில் இந்தியா-இங்கிலாந்து விரிவான ஒத்துழைப்பு குறித்து இரு தலைவர்களும் ஆய்வு மேற்கொண்டனர். பல்வேறு துறைகளில் முன்னேற்றம் குறித்து இரு தலைவர்களும் திருப்தி தெரிவித்தனர். . இரு தலைவர்களும் முக்கியத்துவம் வாய்ந்த மற்றும் பரஸ்பர நலன் சார்ந்த சர்வதேச மற்றும் பிராந்திய பிரச்சினைகள் குறித்தும் கருத்துகளை பரிமாறிக் கொண்டனர்.
இரு தலைவர்களும் தடையற்ற வர்த்தக உடன்படிக்கை பேச்சுவார்த்தைகளின் முன்னேற்றத்தை மதிப்பாய்வு செய்தனர். மீதமுள்ள பிரச்சினைகள் விரைவில் தீர்க்கப்படும் என்று நம்பிக்கை தெரிவித்தனர், இதனால் ஒரு சமநிலை, பரஸ்பர நன்மை மற்றும் முன்னோக்கு சுதந்திர வர்த்தக ஒப்பந்தம் விரைவில் முடிவடையும்.
மேலும் விரிவான கலந்துரையாடலுக்காக, பரஸ்பர வசதியான தேதியில், இருதரப்பு பயணத்திற்கு பிரதமர் மோடி, பிரதமர் சுனக்கை அழைத்தார். பிரதமர் சுனக் அழைப்பை ஏற்று, வெற்றிகரமான ஜி20 உச்சிமாநாட்டிற்கு பிரதமர் மோடிக்கு வாழ்த்து தெரிவித்தார்.
----
ANU/SM/PKV/KRS
(
ஊரக வளர்ச்சி அமைச்சகம்
பூமி ஆதாருடன் டிஜிட்டல் மயமாக்கல் குறித்த தேசிய மாநாடு
பூமி ஆதார் எனப்படும் தனித்துவ நில அடையாள எண்ணை அறிமுகப்படுத்துவதற்கான, 4-வது பூமி சம்வாத் எனப்படும் இந்திய டிஜிட்டல் மயமாக்கல் மற்றும் புவிசார் குறிப்பு பற்றிய தேசிய மாநாட்டை வரும் 17-ந் தேதி, மத்திய நில சீர்திருத்தத்துறை புதுதில்லியில் நடத்துகிறது. மத்திய ஊரக மேம்பாடு மற்றும் பஞ்சாயத்து ராஜ் துறை அமைச்சர் திரு கிரிராஜ் சிங் சிறப்பு விருந்தினராக கலந்துகொள்வார். மத்திய ஊரக மேம்பாடு மற்றும் உருக்குத்துறை இணையமைச்சர் திரு ஃபக்கான் சிங் குலாஸ்தே, மத்திய நுகர்வோர் விவகாரம், உணவு, பொது விநியோகம் மற்றும் ஊரக வளர்ச்சித்துறை இணையமைச்சர் சாத்வி நிரஞ்சன் ஜோதி, மத்திய பஞ்சாயத்துராஜ் துறை இணையமைச்சர் திரு கபில் மோரேஸ்வர் பாட்டீல் உள்ளிட்டோர் இதில் கலந்துகொள்கின்றனர்.
நில ஆவணங்கள் தரவு ஜனநாயகமாக்கல் மற்றும் மாத்ரிபூமி, எளிதாக வர்த்தகம் புரிதல் மற்றும் எளிதான வாழ்க்கை மேற்கொள்வதற்கு பூமி ஆதாரைப் பயன்படுத்துதல், நில அளவை, மறு அளவை, பூமி ஆதார் பயன்பாடு போன்றவற்றில் தேசிய மற்றும் உலக அளவிலான சிறந்த நடைமுறைகளைப் பின்பற்றுதல் ஆகிய தலைப்புகளில் 3 அமர்வுகள் மாநாட்டில் நடைபெறும்.
பிரதமர் அலுவலகம்
பிரான்ஸ் மற்றும் ஐக்கிய அரபு அமீரகத்திற்கு  பிரதமர் பயணம்
பிரதமர் திரு நரேந்திர மோடி 2023 ஜூலை 13 முதல் 15 வரை பிரான்ஸ் மற்றும் ஐக்கிய அரபு அமீரக நாடுகளுக்கு அரசு முறைப் பயணம் மேற்கொள்கிறார்.
பிரான்ஸ் அதிபர் திரு இமானுவேல் மேக்ரோனின் அழைப்பின் பேரில் 2023 ஜூலை 13 முதல் 14 வரை பிரதமர் பாரிஸ் நகரில் பயணம் மேற்கொள்கிறார். 2023 ஜூலை 14 அன்று நடைபெறவுள்ள பாஸ்டீல் தின அணிவகுப்பில் பிரதமர் திரு நரேந்திர மோடி சிறப்பு விருந்தினராக கலந்து கொள்கிறார். அதில் இந்திய முப்படைக் குழுவும் பங்கேற்கிறது.
இந்தப் பயணத்தின்போது பிரான்ஸ் அதிபர் திரு இமானுவேல் மேக்ரானுடன் பிரதமர் இருதரப்பு பேச்சுவார்த்தை நடத்துகிறார். பிரதமரை கௌரவிக்கும் வகையில் அதிபர் இமானுவேல் மேக்ரோன் அரசு விருந்து மற்றும் தனிப்பட்ட விருந்து என இரண்டையும் வழங்கவுள்ளார்.
பிரான்ஸ் பிரதமர், பிரான்ஸ் ஆட்சிமன்றக் குழுத் தலைவர் மற்றும் பிரான்ஸ் தேசிய அவைத் தலைவர் ஆகியோரையும் பிரதமர் திரு நரேந்திர மோடி சந்திக்க உள்ளார். பிரான்ஸில் உள்ள இந்திய சமுதாயத்தினர், இந்திய மற்றும் பிரான்ஸ் தொழில் நிறுவனங்களின் தலைமைச் செயல் அதிகாரிகள் மற்றும் முக்கிய பிரான்ஸ் பிரமுகர்களுடனும் பிரதமர் திரு நரேந்திர மோடி தனித்தனியாக கலந்துரையாடுகிறார்.
இந்தியா - பிரான்ஸ் இடையேயான உத்திசார் கூட்டுச் செயல்பாட்டின் 25 வது ஆண்டு நிறைவு ஆண்டாக இந்த ஆண்டு அமைந்துள்ளது. பிரதமரின் இந்த பிரான்ஸ் பயணம் கலாச்சார, அறிவியல், கல்வி மற்றும் பொருளாதார ஒத்துழைப்பு போன்ற பல்வேறு அம்சங்களில் எதிர்காலத்திற்கான கூட்டுச் செயல்பாடுகளை வரையறுத்துச் செயல்படுத்த ஒரு வாய்ப்பாக அமையும்.
பின்னர் ஜூலை 15-ம் தேதி பிரதமர் திரு நரேந்திர மோடி அபுதாபி செல்கிறார். ஐக்கிய அரபு அமீரகத்தின் அதிபரும் அபுதாபி ஆட்சியாளருமான திரு ஷேக் முகமது பின் சயீத் அல் நஹ்யானுடன் பிரதமர் திரு நரேந்திர மோடி பேச்சுவார்த்தை நடத்துகிறார். இந்தியா-ஐக்கிய அரபு அமீரகம் இடையேயான விரிவான உத்திசார் கூட்டு செயல்பாடு சீராக வலுவடைந்து வருகிறது. எரிசக்தி, கல்வி, சுகாதாரம், உணவுப் பாதுகாப்பு, நிதித் தொழில்நுட்பம், பாதுகாப்பு மற்றும் கலாச்சாரம் போன்ற பல்வேறு துறைகளில் இந்த ஒத்துழைப்பை வலுப்படுத்துவதற்கான வழிகளை அடையாளம் காண பிரதமரின் இந்தப் பயணம் ஒரு வாய்ப்பாக அமையும். ஐநா பருவநிலை மாநாட்டு அமைப்பின்  தலைமைத்துவத்தில் ஐக்கிய அரபு எமிரேட்ஸும் ஜி – 20 தலைமைத்துவத்தில் இந்தியாவும் உள்ள நிலையில் உலகளாவிய பிரச்சினைகளில் ஒருங்கிணைந்து செயல்படுவது குறித்து விவாதிக்கவும் பிரதமரின் இந்தப் பயணம் ஒரு வாய்ப்பை ஏற்படுத்தும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1938882
சுகாதாரம் மற்றும் குடும்ப நலத்துறை அமைச்சகம்
மருத்துவக் கல்வியில் வரலாற்று சிறப்புமிக்க சீர்திருத்தம்: தேசிய மருத்துவ ஆணையம் அமைக்கப்பட்டது, இந்திய மருத்துவ குழு கலைக்கப்பட்டது
நான்கு தன்னாட்சி பெற்ற வாரியங்களுடன் கூடிய தேசிய மருத்துவ ஆணையத்தை அமைத்ததன் மூலம் மருத்துவக் கல்வித் துறையில் வரலாற்று சிறப்புமிக்க சீர்திருத்தத்தை மத்திய அரசு செய்துள்ளது.
இதன் மூலம், பல தசாப்தங்களாக இருந்து வந்த இந்திய மருத்துவ குழு கலைக்கப்பட்டுள்ளது. இளநிலை மற்றும் முதுநிலை மருத்துவ கல்வி வாரியங்கள், மருத்துவ மதிப்பீடு மற்றும் தரவரிசை வாரியம், நெறிமுறைகள் மற்றும் மருத்துவ பதிவு வாரியம் ஆகியவை தேசிய மருத்துவ ஆணையத்துடன் அமைக்கப்பட்டுள்ளன.
இந்து சீர்திருத்தங்களின் மூலம் வெளிப்படையான தரமான மற்றும் பொறுப்பான அமைப்பாக மருத்துவ கல்வி முறை அமையும். இதுதொடர்பான அறிவிப்புகள் கடந்த இரவு, அதாவது 2020 செப்டம்பர் 24 அன்று, வெளியிடப்பட்டன.
தேசிய மருத்துவ ஆணையத்தின் தலைவராக எய்ம்சின் முன்னாள் பேராசிரியரான டாக்டர் எஸ் சி சர்மா தேர்ந்தெடுக்கப்பட்டுள்ளார். இவர் இந்த பதவியை மூன்று வருடங்களுக்கு வகிப்பார். இதைத் தவிர 10 உறுப்பினர்களும் தேர்ந்தெடுக்கப்பட்டுள்ளனர்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1659029
(Visitor Counter : 202
பிரதமர் அலுவலகம்
டிரிபிள் ஜம்ப் போட்டியில் வெள்ளி ப்பதக்கம் வென்ற அப்துல்லா அபூபக்கருக்கு பிரதமர் வாழ்த்து
பர்மிங்காம் காமன்வெல்த் விளையாட்டுப் போட்டி 2022ல் தடகளத்தில் ஆடவர் டிரிபிள் ஜம்ப் போட்டியில் வெள்ளிப் பதக்கம் வென்ற அப்துல்லா அபூபக்கருக்கு பிரதமர் திரு நரேந்திர மோடி வாழ்த்துகளைத் தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"பர்மிங்காமில் நடந்த டிரிபிள் ஜம்ப் போட்டியில் அப்துல்லா அபூபக்கர் வெள்ளிப் பதக்கம் வென்றதில் மகிழ்ச்சி அடைகிறேன். இந்தப் பதக்கம் மிகுந்த கடின உழைப்பு அபாரமான அர்ப்பணிப்பின் விளைவாகும். அவரது எதிர்கால முயற்சிகள் அனைத்தும் வெற்றி பெற நல்வாழ்த்துக்கள். #Cheer4India"
•••••••••••••
(
குடியரசுத் துணைத் தலைவர் செயலகம்
இந்தியாவும் செர்பியாவும் பரஸ்பர நம்பிக்கை மற்றும் புரிதல் அடிப்படையில் ஒரு சிறப்பான உறவைக் கொண்டிருக்கிறது : குடியரசுத் துணைத் தலைவர்
இந்தியாவும் செர்பியாவும் பரஸ்பர நம்பிக்கை மற்றும் புரிதல் அடிப்படையில் ஒரு சிறப்பான உறவைக் கொண்டிருக்கிறது என்றும் நமது நாட்டுடன் செர்பியா கொண்டுள்ள பெருமிதம் நிறைந்த வரலாற்று முக்கியத்துவம் வாய்ந்த 70 ஆண்டு கால ராஜீய உறவை அது நினைவுக்குக் கொண்டுவருகிறது என்றும் குடியரசுத் துணைத் தலைவர் கூறியுள்ளார். செர்பிய முதல் துணைப்பிரதமர் மற்றும் வெளியுறவு விவகாரங்களுக்கான அமைச்சர் திரு. இவிகா டாசிக் தலைமையிலான பிரதிநிதிகள் குழுவினரிடம் அவர் இன்று  கலந்துரையாடினார்.
கொசோவோ பிரச்சினை தொடர்பாக செர்பிய துணைப் பிரதமருக்குக் குடியரசுத் துணைத் தலைவர் உறுதியளித்ததுடன், இந்தியாவின் கொள்கை நிலைப்பாட்டில் எந்த மாற்றமும் இல்லையென்றும் கொசோவோவின் ஒருதரப்புச் சுதந்திரப் பிரகடனத்தை அங்கீகரிக்கவில்லை என்றும் கூறினார். யுனெஸ்கொ, உலகச் சுங்க அமைப்பு, இன்டெர்போல் உள்ளிட்ட பல்வேறு சர்வதேச அமைப்புகளில் அங்கம் வகிப்பதற்கான கொசோவோவின் விண்ணப்பத்திற்கு இந்தியா எதிர்ப்பு தெரிவித்திருந்தது.
இந்தியாவுக்கு வருகை தந்த செர்பியத் துணைப் பிரதமர் தங்கள் நாட்டுக்கு வருகை தரும்படி குடியரசுத் துணைத் தலைவரைக் கேட்டுக்கொண்டார். அழைப்பை அவர் ஏற்றுக் கொண்டார்.
(Visitor Counter : 101
நிலக்கரி அமைச்சகம்
2023 -24-ம் ஆண்டின் நிலக்கரி அமைச்சக செயல் திட்டத்தில் 1,012 மில்லியன் டன் நிலக்கரி உற்பத்தி செய்ய இலக்கு நிர்ணயம்
நிலக்கரித் துறையில் உற்பத்தி, செயல்திறன், புதிய தொழில்நுட்பங்கள் போன்றவற்றை மேம்படுத்துவதன் மூலம் தற்சார்பு இந்தியாவை அடைவதற்கான இலக்குடன் 2023-24 நிதியாண்டுக்கான செயல் திட்டத்தை நிலக்கரி அமைச்சகம் உருவாக்கியுள்ளது. அதில், கீழ் காணப்படும் பல்வேறு விஷயங்கள் கூறப்பட்டுள்ளன.
1. நிலக்கரி பகுப்பாய்வு:
நிலக்கரி உற்பத்தி - 2023-24 நிதியாண்டுக்கான மொத்த நிலக்கரி உற்பத்தி இலக்கை 1,012 மெட்ரிக் டன்னாக அமைச்சகம் இறுதி செய்துள்ளது.
சுரங்கங்களின் அவுட்சோர்சிங் - உற்பத்தி நிறுத்தப்பட்ட/கைவிடப்பட்ட சுரங்கங்களில் நிலக்கரி உற்பத்தி மற்றும் செயல்திறனை அதிகரிக்க நிலக்கரி அமைச்சகம் பல்வேறு நடவடிக்கைகளை எடுத்துள்ளது.
நிலக்கரியின் தரம் - நிலக்கரி அமைச்சகமும், நிலக்கரி நிறுவனங்களும் அனைத்து நுகர்வோருக்கும் தரமான நிலக்கரியை வழங்குவதற்கான நோக்கத்தை அடைய பல்வேறு நடவடிக்கைகளை எடுத்துள்ளன.
2. தனியார் முதலீடு:
வணிகச் சுரங்கம் - 2022-23-ம் நிதியாண்டின் போது, மொத்தம் 23 நிலக்கரிச் சுரங்கங்களுக்கான ஒப்பந்தங்களில் அமைச்சகம் கையெழுத்திட்டது. இந்த சுரங்கங்கள் நேரடியாகவும், மறைமுகமாகவும் 44,906 பேருக்கு வேலைவாய்ப்பை அளிக்கும் என எதிர்பார்க்கப்படுகிறது. 6-வது சுற்று வணிக ஏலத்திற்கு கிடைத்த வரவேற்பை கருத்தில் கொண்டு, 2023-24- நிதியாண்டில் 25 நிலக்கரி சுரங்கங்கள் வணிக சுரங்கத்திற்காக ஒதுக்கப்படும் என எதிர்பார்க்கப்படுகிறது.
3. உள்கட்டமைப்பு திட்டங்கள்
பிரதமர் விரைவு சக்தி தேசிய திட்டம் - ரயில்வே அமைச்சகத்துடன் கலந்தாலோசித்து, நிலக்கரி வெளியேற்றத்திற்கு முக்கியமான புதிய ரயில் பாதை திட்டங்களை நிலக்கரி அமைச்சகம் உன்னிப்பாகக் கண்காணித்து வருகிறது.
4. சுரங்கங்களில் பாதுகாப்பு
நிலக்கரி அமைச்சகம், நிலக்கரிச் சுரங்கங்களில் பேரிடர் மேலாண்மை, பாதுகாப்பு மேலாண்மை மற்றும் பிபிஇ பயன்பாடு போன்றவற்றால் பாதுகாப்பிற்கு முக்கியத்துவம் அளிக்கிறது.
5. நிலக்கரித்துறையில் தொழில்நுட்பத்திற்கான உந்துதல்:
நிலக்கரித் துறையில் தொழில்நுட்பத் திட்டங்கள் - நிலக்கரித் துறையில் பாதுகாப்பை உறுதி செய்ய புதிய தொழில்நுட்பத்தைப் பயன்படுத்த  திட்டமிடப்பட்டுள்ளது.
நிலக்கரி முதல் இரசாயனம் வரை - சுத்தமான நிலக்கரி தொழில்நுட்பத்தை அடைய நிலக்கரி அமைச்சகம் பல்வேறு முயற்சிகளை எடுத்துள்ளது.
6. நிலக்கரித் துறையில் நிலைத்தன்மை:
சுற்றுச்சூழல் பாதுகாப்பு, வளங்களின் பாதுகாப்பு, சமூக அக்கறை மற்றும் காடுகளையும், பல்லுயிர்ச்சூழலையும் பாதுகாப்பதற்கான நடவடிக்கைகளுடன் நிலக்கரி உற்பத்தியை மேற்கொள்ளும் நிலையான வளர்ச்சி மாதிரியை ஊக்குவிக்க நிலக்கரி அமைச்சகம் கருதுகிறது.
சிறப்பு சேவைகள் மற்றும் கட்டுரைகள்
கொல்கத்தாவில் உள்ள தாமோதர் பள்ளத்தாக்கு கழகத்துடன் சென்னையில் உள்ள சிஎஸ்ஐஆர் –எஸ்இஆர்சி புரிந்துணர்வு ஒப்பந்தத்தில் கையெழுத்திட்டுள்ளது
தாமோதர் பள்ளத்தாக்கு கழகத்தில் கான்கிரீட் மற்றும் எஃகு கட்டுமானங்களின் நிலைமை மதிப்பீட்டிற்காக கொல்கத்தாவில் உள்ள தாமோதர் பள்ளத்தாக்கு கழகத்துடன்  சென்னையில் உள்ள சிஎஸ்ஐஆர் – கட்டமைப்பு பொறியியல் ஆய்வு மையம்  புரிந்துணர்வு ஒப்பந்தத்தில் கையெழுத்திட்டுள்ளது. சிஎஸ்ஐஆர் –எஸ்இஆர்சி இயக்குநர் டாக்டர் என் ஆனந்தவல்லி, டிவிசி நிர்வாக இயக்குநர்  திரு அஞ்சனி குமார் துபே ஆகியோர் கையெழுத்திட்டனர். இந்த ஒப்பந்தம் இரண்டு ஆண்டுகளுக்கு உரியதாகும்.
பல்வேறு பகுதிகளில் உள்ள தாமோதர் பள்ளத்தாக்கு கழகத்தில் கான்கிரீட் மற்றும் எஃகு கட்டுமானங்களின் நிலைமை மதிப்பீட்டிற்கான இந்த ஒப்பந்தத்தின் மூலம் பொருத்தமான பழுதுபார்ப்பு, மறுசீரமைப்புக்கான குறைநீக்கல் நடவடிக்கைகளுக்கு பரிந்துரைகள் வழங்கப்படும். இதன் மூலம் பாதிக்கப்பட்ட கான்கிரீட் மற்றும் எஃகு கட்டுமானங்களின் ஆயுட்காலமும், வலுவும் ஒருங்கிணைக்கப்படுவது உறுதி செய்யப்படும்.
மின்னுற்பத்தி நிலையங்கள், நீர்மின் நிலையங்கள், துணை மின் நிலையங்கள் போன்றவற்றில் தற்போது கான்கிரீட் மற்றும் எஃகு கட்டுமானங்கள் இருப்பதாகவும், இவற்றின் கட்டுமான வலு மதிப்பீடு செய்வதற்கும் மாற்றம் செய்வதற்கும் இந்த ஒப்பந்தம் உதவும் என்றும் தாமோதர் பள்ளத்தாக்கு கழகத்தின் துணைப் பொதுமேலாளர் திரு மாணிக் பாண்டே தெரிவித்தார். கட்டுமானங்களின் பாதுகாப்பை உடனடியாகவும், தொடர் நடவடிக்கைகள் மூலமும் உறுதி செய்வதற்கும் மத்திய நிலையில் விரைந்து முடிவெடுப்பதற்கும் இது பயன்படும் என்றும் அவர் கூறினார்.
ஏற்கனவே, அதிர்வு ஆய்வுகள் குறித்த டிவிசி அடிப்படையிலான தீர்வுகள் பற்றி சிஎஸ்ஐஆர் –எஸ்இஆர்சி முதுநிலை முதன்மை விஞ்ஞானி திருமதி ஆர் ஸ்ரீகலா எடுத்துரைத்தார்.
புரிந்துணர்வு ஒப்பந்தம் கையெழுத்திடும் நிகழ்வில் சிஎஸ்ஐஆர் –எஸ்இஆர்சி-யைச் சேர்ந்த டாக்டர் பி எச் பரத் குமார், டாக்டர் சதீஷ் குமார், திரு தீபங்கர் சௌத்ரி, டிபிசி மூத்த மேலாளர் திரு சத்யாகம் உள்ளிட்டோர் கலந்துகொண்டனர்.
நிதி அமைச்சகம்
ரூ 25 கோடி வரி ஏய்ப்புக்காக 2 நபர்களை கைது செய்தது குருகிராம் ஜிஎஸ்டி நுண்ணறிவு தலைமை இயக்குநரகம்
தில்லி நயா பஜாரில் நிறுவனங்களை நடத்தி வரும் திரு நரேஷ் மிட்டல் மற்றும் திரு செத்திலால் மிட்டல் ஆகியோரை சரக்கு மற்றும் சேவை வரி நுண்ணறிவுப் பிரிவின் குருகிராம் மண்டல தலைமை இயக்குநரகம் கைது செய்துள்ளது.
ஹரியானவில் உள்ள பகதூர்கர்-ஐ சேர்ந்தவர்களான இவர்கள் இருவரும் உறவினர்கள் ஆவார்கள். ரூ 25 கோடி உள்ளீட்டு வரி கடன் மோசடிக்காக இவர்கள் கைது செய்யப்பட்டுள்ளனர்.
2020 நவம்பர் 19-ஆம் தேதி கைது செய்யப்பட்ட இருவரும் நீதிபதி முன்பு ஆஜர் படுத்தப்பட்டனர். திகார் சிறையில் 14 நாட்கள் நீதிமன்ற காவலில் இருவரையும் அடைக்குமாறு நீதிபதி உத்தரவிட்டார்.
இந்த வழக்கு தொடர்பான விசாரணை தொடர்ந்து நடந்து வருகிறது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://www.pib.gov.in/PressReleasePage.aspx?PRID=1674404
நுகர்வோர் நலன், உணவு மற்றும் பொது விநியோகம் அமைச்சகம்
2021-22ம் காரீப் சந்தைப் பருவத்தில் 707.24 லட்சம் மெட்ரிக் டன் நெல் கொள்முதல்  : 96.41 லட்சம் விவசாயிகளுக்கு ரூ.1,38,619.58 கோடி குறைந்தபட்ச ஆதரவு விலை
2021-22 காரீப் சந்தைப் பருவத்தில், விவசாயிகளிடமிருந்த குறைந்தபட்ச ஆதரவு விலைக்கு நெல் கொள்முதல் செய்வது கடந்த ஆண்டைப் போலவே சுமூகமாக நடைபெறுகிறது.
2021-22ம் ஆண்டு காரீப் சந்தைப் பருவத்தில் 2022 பிப்ரவரி 27ம் தேதி வரை தமிழகம்,கேரளா, கர்நாடகா, தெலங்கானா, பஞ்சாப், உத்தரப் பிரதேசம் உட்பட அரிசி உற்பத்தி செய்யப்படும் மாநிலங்களில் 707.24 லட்சம் மெட்ரிக் டன் நெல் கொள்முதல் செய்யப்பட்டுள்ளது.
இதற்காக இதுவரை 96.41 லட்சம் விவசாயிகளுக்கு குறைந்தபட்ச ஆதரவு விலையாக ரூ. 1,38,619.58 கோடி வழங்கப்பட்டுள்ளது. தமிழகத்தில் 19,18,889 மெட்ரிக் டன் நெல் 2,91,465 விவசாயிகளிடமிருந்து கொள்முதல் செய்யப்பட்டு, இதற்கு குறைந்தபட்ச ஆதரவு விலையாக ரூ.3761.02 கோடி வழங்கப்பட்டுள்ளது. மற்ற மாநிலங்களில் கொள்முதல் செய்யப்பட்ட நெல், அவற்றுக்கு வழங்கப்பட்ட குறைந்த பட்ச ஆதரவு விலையை கீழ்கண்ட இணைப்பில் காணலாம்.
https://pib.gov.in/PressReleasePage.aspx?PRID=1801802
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நாட்டின் முதலாவது செயற்கை பன்னி ரக கன்று குட்டியை உருவாக்கிய செயற்கை கருத்தரித்தல் மையத்தை திரு.பர்ஷோத்தம் ரூபாலா பார்வையிட்டார்
மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா, புனேயில் உள்ள ஜே.கே. அறக்கட்டளையின் செயற்கைக் கருத்தறித்தல் மையத்தை இன்று  பார்வையிட்டார். இந்த மையத்தில்தான் நாட்டின் முதலாவது பன்னி ரக கன்றுகுட்டி உருவாக்கப்பட்டது.
அப்போது பேசிய மத்திய அமைச்சர், ஷாஹிவால் இன பசுமாட்டிலிருந்து கருமுட்டைகள் பெறப்படுவதை முதல் முறையாக நேரில் பார்வையிட்டதாக குறிப்பிட்டுள்ளார். விஞ்ஞானிகளின் இந்த முயற்சிக்கு பாராட்டுத் தெரிவித்த அவர், ஷாஹிவால் இன தாய் பசுக்களை பார்வையிட்டதாகவும் இந்த இரு பசுக்களும் தலா 100 மற்றும் 125 குட்டிகளை ஈன்றதாகவும் தெரிவித்துள்ளார். இந்த கன்று குட்டிகள் தலா ஒருலட்சம் ரூபாய்க்கு விற்பனை செய்யப்பட்டதன் மூலம் இந்த ஆய்வு மையத்திற்கு ஓராண்டில் சுமார் ஒரு கோடி ரூபாய் லாபம் ஈட்டித் தந்துள்ளதாகவும் தெரிவித்துள்ளார்.
மேலும் விவரங்களுக்கு இந்த ஆங்கிலச் செய்திக்குறிப்பைக் காணலாம் https://pib.gov.in/PressReleasePage.aspx?PRID=1784788
----
(Visitor Counter : 122
PIB Headquarters
கொவிட்-19 - பிஐபி செய்தித் தொகுப்பு
30.06.2020
· பிரதமர் அலுவலகம்
· விவசாயத்துறை அமைச்சகம்
· வடகிழக்குப் பகுதி வளர்ச்சி அமைச்சகம்
· நிதி அமைச்சகம்
· மீன்வளம், கால்நடை பராமரிப்பு மற்றும் பால்வளத் துறை அமைச்சகம்
· உணவுப் பதப்படுத்துதல் தொழிற்சாலைகள் அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· அறிவியல் மற்றும் தொழில்நுட்பத்துறை
· எஃகுத்துறை அமைச்சகம்
· நித்தி ஆயோக்
· சிறப்பு சேவைகள் மற்றும் கட்டுரைகள்
(Visitor Counter : 165
பிரதமர் அலுவலகம்
ராஜஸ்தான் மாநிலம் சித்தோர்கரில் உள்ள சன்வாரியா சேத் கோவிலில் பிரதமர் தரிசனம் மற்றும் பூஜை செய்தார்
ராஜஸ்தான் மாநிலம் சித்தோர்கரில் உள்ள சன்வாரியா சேத் கோவிலில் பிரதமர் திரு. நரேந்திர மோடி இன்று தரிசனம் மற்றும் பூஜை செய்தார்.
சமூக ஊடக எக்ஸ் பதிவில் பிரதமர் கூறியிருப்பதாவது:
"சித்தோர்கரில் உள்ள வரலாற்றுச் சிறப்புமிக்க ஸ்ரீ சன்வாலியா சேத் கோயிலுக்குச் செல்வதில் நான் மகிழ்ச்சியடைகிறேன். ராஜஸ்தானில் உள்ள எனது குடும்ப உறுப்பினர்களுக்கு மகிழ்ச்சியும் வளமும் கிடைக்க வாழ்த்துகிறேன். "